Ope brief aan die Kerke van Suid-Afrika | Die Vryburger
Re: Geloftefees- ‘n Broer in die tronk?
Die Bybel maak dit baie duidelik dat ‘n volk wat nie sy Geloftes onderhou nie, swaar gestraf sal word. In die lig hiervan vra ek vandag die kerke van Suid-Afrika hoekom hulle so min aandag gee aan die volk se Geloftes (Ja, ons volk is met 4 Geloftes aan die Vader verbind)
Kyk, as julle ernstig was oor die mense in julle banke, die Bybel en ons Skepper sou dit julle seker bygeval het dat die afwatering van ‘n Gelofte, ‘n bittere skande is. Ja, julle hou elke jaar kersdienste (op ‘n datum wat ons nie eers kan bevestig of ons Verlosser gebore is nie), maar op ‘n datum soos 16 Desember waar ons volk ‘n direkte verbond gesluit het met ons Vader, is julle stil. Hier en daar is nog ‘n gemeente wat regtig erns maak met die saak op 16 Desember, maar oor die algemeen word dit eenvoudig afgewater en is dit ‘n paar ou mensies wat nog die dienste bywoon. Is dit julle ‘n idee van ‘n Dankdag tot SY eer?
Ek vermoed die kerke, die gelowige blanke, die nageslag aan wie die Geloftes oorgedra is, is skaam oor ons Geloftes. Veral Bloedrivier. Sien, dit is sekerlik vir julle moeilik om aan julle lidmate wat nie deel is van die Gelofte te verduidelik dat hierdie ‘n spesiale band is tussen God en ‘n spesifieke volkie. Wat eens ons trots was is nou ons skande… of hoe?
Die realiteit is dat die Geloftes gemaak is. Julle ongerief is besig om mense weg te neem van hulle plig teenoor ons Vader en dus is julle direk verantwoordelik vir hierdie volkie se ondergang. Julle het dit reg gekry dat een van die belangrikste datums vir ons volk so verflou het, dat kinders vandag nie eers weet waaroor dit gaan nie. Bravo! Dit van kamstige Godsmanne wat erns het met die Woord en duisende mense moet lei… ?
Na regte moet die Geloftes, soos 16 Desember, uitstaan in die kerk-kalender. Kerke moet seker maak hulle lidmate weet van die inhoud van die Gelofte en dat hulle dit nakom! Maar Bloedrivier is soos ‘n broer in die tronk! Julle weet almal daarvan, maar durf nie praat daaroor nie? Hierdie verbond is gesluit met ons as volk… ‘n Gelofte wat nagekom moet word. Dit is die plig van die kerke om seker te maak dat hierdie Geloftes nagekom word. Dit is ‘n Bybelse opdrag…
Dit is ‘n hartseer dag wanneer die “kerk” sy werk nalaat… Die waarskuwing oor hulle wat die mense mislei is in die Bybel opgeteken… Dalk maar weer gaan lees oor die goedjies en plan maak om die mense in jou gemeente hierdie jaar te lei na die Gelofte, en dit te vier soos ons daaraan verbind is…
Dit is nou as dit julle nie te veel verontrief nie…
3 thoughts on “Ope brief aan die Kerke van Suid-Afrika”
Leon December 4, 2012 at 8:51 pm
Jy slaan die spyker op sy kop! My dominee het verlede Sondag darem melding gemaak van ‘n Geloftefees, maar nie een wat by ons gemeente plaasvind nie. As iemand my sou vra, sou ek sê dis skandelik! As ek die dominee was, sou ek nooit my eie naam so met ‘n plank geslaan het deur gemeentelede na ‘n buite-fees te stuur as my eie kerk dieselfde boodskap kon uitdra nie.
Carl December 5, 2012 at 3:25 pm
Jy is so reg Johan
hoe kan ons verwag Jesus moet ons seen en beskerm as n Volk as ons Hom nie eer nie.Ons het 1000de mense wat na n gemors soos Casper de Fries gaan kyk maar hulle kan nie n verbond met die Here eerbiedig nie.Ons moet ons grondwerk reg kry!
Sonder die Here ,is ons verlore KLAAR EN UIT!
DuP du Plessis December 5, 2012 at 4:31 pm
My dank aan Johan van der Merwe vir hierdie reguit gesprek. Te lank reeds is die Afrikaanse kerke deur mense geïnfiltreer soos Johan Heyns, Alan Boesak en almal wat hulle met instellings van die satan, soos die Suid-Afrikaanse- en die Wêreld Raad van Kerke besoedel het. Te lank reeds word Humanisme eerder as die ware Evangelie van God in die Afrikaanse kerke gepredik. Satan hoop daarmee dat ‘n nuwe geslag die nageslag van Bloedrivier sal oorneem, wat sal veroorsaak dat ons Vader in die hemel ons louwarm getuienis uit Sy mond sal spoeg, en ons volk sal oorgee om totaal vernietig te word deur die duister demone van Afrika.
In talle Afrikaanse kerke word “Versoening” met satan, in die plek gestel van die “Geloftes” van die Boerevolk. In talle Afrikaanse kerke word die vul van leë sitplekke met “Voorvadergees aanbidders” hoër op prys gestel as die bekering van afgedwaalde siele uit ons eie volk.
Ja Johan, ongelukkig is talle Afrikaanse kerke meer skaam vir die Gelofte van Bloedrivier as vir die verleiding en afgodery wat vandag vanaf die preekstoel voor ons Vader se Aangesig gebring word. Soos jy sê; die Geloftes het nou “‘n broertjie in die tronk” geword.